Amióta csak az eszemet tudom, mindig lenyűgözött a versenyzés,
most pedig egy szinte hihetetlen történetet fogok elmesélni.
Az ádáz versengés, politika, pénz és hatalom világában,
a nemzetközi autóversenyzés legmagasabb szintjén
egy apró, alulfinanszírozott csapat elszántságuk utolsó cseppjeit latba vetve
felülkerekedett az autóversenyzés legnevesebb szereplőin.
Íme a Brawn GP története.
Milyen mélységekig juthat?
Folytatódott a tőzsdei zuhanás.
A hitelválság a sárga földig rombolta a Formula–1-et.
Rettenetes volt a gazdasági helyzet.
Az autógyártó óriás, Honda lehúzta a rolót a Formula–1 előtt.
Miért szokták mondani, hogy egyfontos csapat volt az önöké?
Mivel a Honda igazgatójának egy fontot adtam, hogy nyélbe üssük az üzletet.
Semmire nem volt B tervünk.
Kizárt, hogy az autó ne induljon Melbourne-ben.
Még ha így érünk is oda.
Nem mondták, hogy tilos összetörni?
Jenson Button most már szabadon száguldhat.
Ilyen forgatókönyv Hollywoodban sincs. Sose hinném el.
Rohadt mázlisták vagyunk.
Tényleg rohadt mázlisták voltunk.
Jenson Button átér a vonalon, leintik a kockás zászlóval.
Ilyen lehetősége nem sok embernek adódik.
Öt év után először
Rubens Barrichello Formula–1-es győztes.
Ez a szezon az enyém. Én nyerem a bajnokságot.
Mit mondott a versenyzőinek?
Ne ütközzetek össze.
Az emberek hittek benne,
mert ártatlannak tűnt, mint aki képtelen ártani bárkinek.
A kulisszák mögött azonban igazi mosolygós orgyilkos.
Szerintem önök mind mosolygós gyilkosok.
Valóságos autószörnyeteget építettetek.
Túl messzire mentek.
Mind tudtuk, hogy valami szabálytalanság van a dologban.
A csapat, melynek mindenki drukkolt a túléléséért, most az életünkre tört.
A Formula–1-en káosz lett úrrá. A sport elmúlt 50 évének legnagyobb válsága.
...szabályos-e az autó.
Ez volt a háború kezdete.
Még mindig rajta van a vér.
Ez repült ki a te autódból.
„Kard ki kard!” Mindenki nekünk rontott.
Az volt a baj, hogy még együtt sem voltak elég tökösek.
Komolyan begyulladtál, Rubens.
Teljes a kétségbeesés a Brawn bokszfalán.
Ez már a túlélésről szólt.
Utolért a falka.
Kezdtek kiütközni az érzelmek.
Most legszívesebben repülőre ülnék, és hazamennék.
Az F1-be mindenki nyerni jön. Nem barátkozni.
Jenson Button a 14. helyen.
Hol vagy most?
Úgy éreztem, ország-világ előtt kudarcot vallok.
Így lehet tökéletesen kukázni az egészet. A kurva szentségit.
Elmúlt éjfél, és Hamupipőke már lelépett.
Mintha a világ legeslegjobbjai ennyiért küzdenének.
A Formula–1 történetének egyik legjobb szezonja.
A fő, hogy míg menni bírsz, fel ne add.
Ha feladtuk volna, most nem mesélhetnénk el a történetet.
BRAWN: A LEHETETLEN FORMULA 1 SZTORI
ELSŐ RÉSZ
1986. március 4.
Angliát továbbra is nyomorúságos tél sújtja.
Ő Ross Brawn, aerodinamikai szakember, a Cranfield Aeronautics szélcsatornájában.
Minden F1-es aerodinamikai szakember a lehető legnagyobb leszorítóerőt kutatja.
A Formula–1 a technológia és a sport igencsak sajátos elegye.
Akinek egyszer a vérébe ivódik, azt többé nem ereszti.
A Formula–1-ben minden verseny, amit csak csinálunk.
Hol van Michael Schumacher?
Dugóba került. Ebben a körben őt akarom.
Technikai.
Mérnöki. És stratégiai.
Micsoda elképesztő versenyt láttunk Michael Schumachertől.
Fantasztikus volt, Michael. Gyönyörű.
Csodálatos vagy, Ross! Csodálatos vagy, Ross.
Hihetetlen volt a Ferrarinál töltött időszakom.
Nyertünk hat konstruktőri világbajnokságot.
Michael meg öt egyéni világbajnoki címet nyert ott.
Azt hittem, semmi nem érhet a nyomába. Tökéletes évtized volt az a Ferrarinál.
Csapatfőnök
Úgy döntöttem, kihagyok egy évet.
Történelmi időszak volt ez a Ferrari számára.
Azért fogadtam el a távozását, mert azt mondta: „horgászni akarok”.
Elnök
Ha azt mondta volna, hogy átigazol egy másik istállóhoz...
Katasztrófaként éltem meg, nagyon szíven ütött.
F1 Honda Versenycsapat
Tudna mesélni kicsit a Hondáról?
Vezérigazgató
Ön volt a vezérigazgató.
Alapjában véve nem volt Formula–1-es tapasztalatunk.
Én nagyvállalati közegből érkeztem.
Tudom, hogyan működnek.
Sok tekintetben túl sok volt a pénzünk.
Így végül rengeteg mindenbe belefogtunk, ami csak szétszórta a figyelmünk,
a pályán viszont nemigen hozott eredményeket.
Ránk fért volna egy első rangú technikai igazgató.
Márpedig olyat a Formula–1-ben nem könnyű találni.
Nekiálltam, és úgy havonta egyszer rácsörögtem Rossra.
Hajthatatlan volt.
Csak úgy barátilag eldiskuráltunk. Nehogy elfelejtsem, hogy ott van.
A Ferrari mindenáron vissza akart hívni, folytatni ugyanazt, de már nem érdekelt.
Nick és a Honda viszont előrelépést ajánlottak a karrieremben.
Csapatfőnökként. Teljhatalommal.
Az utóbbi évek legsikeresebb technikai igazgatója
csapatfőnökként igazol a Hondához.
- Üdv a csapatban! - Köszönöm. Igazán örülök.
Ez nagyon nagy dolog volt.
Szerintem Formula–1-es léptékben is nagy dolog.
Emlékszem, Brackley-ben voltunk,
ott az egész gyár, mindenki a padlón ült.
Autóversenyző
És bejelentették, hogy Ross csapattag lett.
Még mielőtt megszólalna, már emeli a csapat fényét
az eddigi teljesítménye miatt.
BELGA NAGYDÍJ
2005-ben a Ferrarinál van.
Majd újabb lehetőségek után néz. Míg az addigi technikai igazgatója...
Autóversenyző
...távozik a Ferraritól, és csatlakozik a Hondához.
A Formula–1-ben mindenki ismerte Ross hátterét.
Így hát nyilván nagyon örültem neki.
Beszélt vele aztán? Sok szerencsét kívánt neki a Hondánál?
Vagy esetleg...
A Honda alighanem igen jó ajánlatot tett neki.
Nagyon ügyes húzás volt, hogy egy ilyen embert megszereztek.
Mindig nagyon udvariasnak találtam Rosst, jó vele beszélgetni...
Csapatfőnök
...ám vérszomjas ellenfél.
Tudja, amolyan igazi mosolygós orgyilkos.
Szerintem önök mind mosolygós gyilkosok.
Ross zseniális stratéga hírében állt.
Állítólag csodálatosan irányította az embereket.
Vezérigazgató
Ebben nagyon ügyes volt.
Az emberek hittek benne,
mert ártatlannak tűnt, mint aki képtelen ártani bárkinek.
Ezért aztán valahogy...
megbíztak benne az emberek.
Most az jön, hogy: „de”?
Nem, inkább hogy: „többnyire”.
Ez mit jelent?
Többnyire bíztak benne.
Ross hatalmas kockázatot vállalt,
mikor a Ferrari igen kényelmes erőfölényéből kiugrott az ismeretlenbe.
Pedig a Honda nem volt kis csapat.
A Hondáé volt az egyik legnagyobb F1-es büdzsé,
ám alulteljesítettek.
Alvó óriás volt, ébresztgetni kellett.
A becsvágy miatt?
Gondolja, hogy talán szerette volna...
Bizonyítani, hogy mással is képes győzni. Igen.
A 2008-as autóról Ross egyből azt mondta, hogy: „Hagyjuk a süketelést.
Ez így fos. Ezzel nem nyertek.”
Rubens Barrichello Versenymérnöke
Abban az évben onnantól, hogy elrajtolt az autó, rá se hederítettünk többé.
Hiszen úgyis jönnek az új szabályok.
Életbevágó volt minden erőforrást az új szabályokba fektetni,
mert remek lehetőség volt.
Nem hinném, hogy bárki más ezt a stratégiai döntést hozta.
Néhány évente megváltoznak az F1 szabályai.
Majdnem mindig a biztonság növelése érdekében,
nehogy egyre csak gyorsuljanak a versenyautók.
A módosítások megcsonkítják a tervezők szárnyait,
és gyakorlatilag minden csapat kezdheti elölről.
A csapatok az autók felépítése tekintetében
vagy problémát látnak a szabályozásban vagy lehetőséget.
A Formula–1-es autó az autóversenyzés csúcsa.
Nincs ennél gyorsabb autó a bolygón, annyira hatékony a leszorítóerő terén,
hihetetlen úttartást és kanyarsebességet biztosítva.
Az új 2009-es szabályozás aerodinamikailag korlátozta az autókat,
lecsökkentve a leszorítóerőt:
az autót át- és körüljáró légáramlást, ami a földhöz nyomja.
A cél a verseny izgalmasabbá tétele volt, több előzéssel.
Viszonylag nagy stratégiai értekezletet tartottunk az új autóról,
és egy igencsak kezdő, japán aerodinamikai szakember
feltette a kezét, és mondta, hogy neki van egy ötlete,
amellyel összehasonlíthatatlanul nagyobb leszorítóerőt nyerhetnénk az autó faránál,
mint az a szabályozás szándékában állt.
Olyan, mintha a híres film, az Elveszett jelentés ellentéte lenne.
Aerodinamikai Vezető
Ez a megtalált jelentés,
mert olyasmire bukkant, amit egy angol nem tudott volna kiolvasni belőle.
Hanem szóról szóra, soronként végignézve azt mondja: „Miért is ne tegyünk így?”
A szabályozás célja a leszorítóerő csökkentése volt.
A diffúzor fontos aerodinamikai alkatrész.
Aerodinamikai Szakember
Mi az a diffúzor?
A hátsó kerekeknél, a föld felé néző karosszériadarab.
Az autó alatt igyekszünk alacsony nyomást generálni,
ez az alacsony nyomás pedig leszorítja az autót.
Jól körülhatárolt méretelőírások, mégsem eléggé körülhatároltak.
Adódott az alkalom még egy diffúzort rátenni,
a kettőt pedig összekapcsolni.
Így született meg a dupla diffúzor.
Az új szabályozást kijátszó kiskapus konstrukció.
A dupla diffúzor nagyobb leszorítóerőt tett lehetővé,
mint a szabályozók szándékában állt, jóval nagyobb tapadást biztosítva,
ami nagyobb kanyarsebességet eredményezett.
Gyorsabb kanyarok után pedig az egyenesekben is gyorsabbak lehettek.
Leesett a tantusz.
Na, várjunk csak, tényleg igaza lehet.
Új lehetőség vetődött fel,
minél inkább beleástuk magunkat, annál kecsegtetőbbnek tűnt.
Tudom, a Formula–1-ben minden előny csak átmeneti lehet,
de megragadtuk ezt a lehetőséget,
és jó úton haladtunk ambícióink megvalósítása felé.
Fogalmunk sem volt, mi fog következni.
Várjon, ő kicsoda?
Milyen mélységekig juthat?
Folytatódott a tőzsdei zuhanás.
Merrill Lynch és Lehman Brothers, bedőlt a hitelválságban a két pénzügyi óriás.
Idén 3,7 billió dolláros, rekord piaci érték veszett oda.
Tán maga a kapitalizmus is a tönk szélére jutott.
A Lehman Brothers becsődölt.
Ezután a Hondánál elmaradtak a gépjárműrendelések.
Motorsportért Felelős Vezető
Ezért be kellett zárnunk a gyártósort.
2008. NOVEMBER 28.
Felhívtak, hogy találkozónk lesz a Honda egyik igazgatójával.
Oshima-sannal.
Oshima-sannal addigra már évek óta együtt dolgoztam.
Azt se tudtuk, hogy az országban van.
Abban a hitben voltunk,
hogy csak megszorításokat várnak el.
Bementünk egy kisebb terembe Oshima-sannal,
aki szemlátomást aggasztó mértékben le volt sújtva.
És mit mondott?
Még csak nem is az, hogy mit mondott, hanem hogy zokogott.
Aztán bejelentette, hogy a Honda kiszáll.
Hogy minden véget ért.
A gazdasági világválság idején...
Ilyen helyzetben nincsen szükség az autó- és motorsportra,
így hát az igazgatóságunk úgy határozott, hogy kiszállunk az F1-ből.
Azt mondta: „Adják át a dolgozóknak, hogy ennyi volt.”
És hát, hogy: „Kapcsolják le a villanyt.”
Nem volt olyan pillanat valamelyik folyosón,
hogy összenéznek, és hogy mondjuk, mit tudom én,
Ross odafordul Nick Fryhoz, hogy: „Mi a fasz?”
Nick meg Rosshoz fordul: „Mi a fasz?”
Egy „ezt nem láttuk jönni” pillanat tényleg volt.
Csak úgy kattogott az agyunk, hiszen hirtelen elénk...
Legalábbis az én agyam kattogott, hogy mit csináljunk.
A következő csapdára nem voltunk felkészülve.
Kész tények elé állítottak.
Áthívtak egy sokkal nagyobb tárgyalóba,
ahol jogászok és HR-esek vártak minket.
Voltaképpen ők voltak a kivégzőosztag.
Nem láttak más lehetőséget,
mint bezárni a céget, mindenkit elbocsátani,
kilépni a Formula–1-ből, és menni tovább a saját dolguk után.
Beindult az önvédelmünk,
leszögeztük, hogy nem fogunk kisétálni, és lekapcsolni a villanyt.
Szó se lehet róla.
Ilyen nagyságrendű dologról lévén szó...
Nem kapcsolható le egyik napról a másikra.
Érthetetlen, miért hitték, hogy lehetséges.
Szabályellenes volt.
Sőt, törvényellenes.
Valójában nem volt más választásuk.
Így nyertünk egy kis időt.
Nyertünk egy kis időt kifundálni, hogy mitévők legyünk.
A Hondát a törvény három hónapos felmondási időre kötelezte,
amelynek elbocsátás lenne a vége.
Ám Ross és Nick meggyőzte a Hondát, hogy adják el a csapatot.
Ez nem csupán olcsóbb lenne, mint mindenkit kirúgni,
és szerződés szerint kifizetni,
hanem 700 munkahelyet is meg lehetne így menteni.
Kértünk egy hónapot, hadd keressünk vevőt a csapatra.
Visszamentünk Brackley-be,
és elmondtuk a többieknek.
A Honda úgy döntött, felszámolja F1-es tevékenységét.
- Azt a kurva... - Nem versenyeznek 2009-ben.
Ezt azt jelenti, hogy mindannyiunkat a munkahelyünk elvesztése fenyeget.
Milyen volt három hónapos határidővel felmondani az alkalmazottaknak?
Hogy fogadták Brackley-ben?
Sokkoló volt. Azt mindenki tudta, hogy rettenetes a gazdasági helyzet.
De attól még sokként ért mindenkit.
„Ezt nem tehetik” - mondtam.
Kommunikációs Menedzser
„Nem szállhatnak ki.”
Nem csak az én munkámról volt szó, még vagy 500 emberéről...
Vezető Pályamérnök
...hirtelen nem tudták, miből élnek majd.
Közeledett a karácsony.
Tombolt köröttünk a pénzügyi válság.
Nem ilyenkor a legjobb munkanélkülivé válni...
Vezető Szerelő
...és munkát keresni.
Volt egy félig kész házam és egy teljesen terhes feleségem.
Eléggé felszakadtak ott az érzelmek.
Óriási hatása volt a dolognak.
Igazán látványos megtestesülése volt ez annak,
hogy mennyire iszonyú a gazdasági válság.
A növekvő költségek és a szerény eredmények miatt,
hacsak nem születik gyors alku,
az egész csapatot felszámolják, ami 800 brit munkahely vesztét jelentené.
2008. DECEMBER 5.
Helló, Jenson!
Mit mondanak ma a dolgozóknak?
Richard Goddard, Jenson menedzsere ezzel hívott fel:
„Nem hiszem, hogy idén a rajtrácson leszünk.
Tudnál esetleg pozíciót ajánlani Jensonnek?”
Én meg: „Az a helyzet, hogy tele vagyunk.
Tudjátok, tíz perccel elmúlt éjfél, és Hamupipőke már lelépett.”
Először is teljesen lesokkolt.
Mindazok után, amin az előző két évben átmentünk, nehéz volt.
És azt mondta, hogy: „Sehogy nem látok ebből kiutat.”
Lejárt a szerződése, nem tudja, lesz-e csapata,
nem tudja, hogy versenyezhetne,
ráadásul már 14 éve benne van a Formula–1-ben.
Vajon véget ért a karriere?
Az akkori feleségem is bolondnak nézett. A barátaim is bolondnak néztek,
mert még mindig reménykedtem benne, hogy találhatok állást.
Érdeklődtem, hogy: „Üljek repülőre, és menjek oda?”
Mire Ross: „Ne gyere ide. Most nem alkalmas.”
Igencsak nehéz időszak volt.
Annyira későn menesztették őket az idényben, hogy nem volt hová menniük.
Tudtuk, ha sikerülne belefognunk, két jó pilótánk már biztos lenne,
tudtunk, hogy nem mennek máshová.
Beszéltem Ross-szal, beszéltem Richarddal, többek között.
Persze.
Vannak pozitívumok, tudjátok.
De a fő, hogy mi magunk is maradjuk továbbra is pozitívak.
Szerintem mi itt mind azon vagyunk...
Pontosan. És egy csapatként.
Emlékszem, beszédet tartottunk a dolgozóknak.
Elmondtuk, hogy ha most feladjuk, nincs mit eladnunk.
Két választásunk van.
Behúzott farokkal elkullogunk.
Vagy küzdünk tovább.
- Küzdjünk tovább? - Igen!
Mindannyian veszélyben voltunk...
Gépkezelő
...mégis azt mondták, tartsunk ki.
Gyakorlatilag a karrierünkért dolgoztunk.
A jövőnkért.
Elképesztő erőfeszítést igényelt ez akkor.
Mindannyiunknak nagyon neki kellett gyürkőznünk pár hónapig,
hogy a legjobb lehetőséggel éljünk,
és egyikünknek sem szabadott jottányit sem engednie a szükséges elkötelezettségből.
Az egyik, ami szerintem mindannyiunkra nagyon mélyen hatott, az az,
hogy nagyon kevesen mentek el.
Nagyon kevesen választották a menekülőutat.
Mindenkinek az motoszkált a fejében: „Hisz Ross is maradt.
Csak lesz valahogy.”
2008-at kábé beáldoztuk...
Versenystratégiai Vezető
...hogy 2009 aztán erős évünk lehessen.
Most nem szabad leállni.
Kizárt, hogy az autó ne induljon Melbourne-ben.
Még ha így érünk is oda. És csak egy futamot megyünk.
Muszáj megcsinálnunk.
Fantasztikus lélekjelenlétről tettek tanúbizonyságot ilyen nehézségek közt.
Ők tartották életben a csapatot. Így volt mit továbbvinnünk 2009-re.
A legfrissebb hír, hogy folytatjuk itt a munkát.
A Honda három hónapig még fizeti a munkatársakat, és ezalatt
reméljük, hogy találunk olyat, aki átvenné a csapatot.
12 HÉT AZ ELSŐ VERSENYIG
Eléggé ketyegett az óra, nem igaz?
Hiszen az első futam azt hiszem, március 29-én volt.
A túléléshez viszont befektetőkre volt szükségük.
A technikai részét ugye mindig Ross intézte.
A befektetők felkutatása viszont rám hárult.
Valahányszor ilyesmi történik,
akkor hirtelen hemzsegni kezdenek az opportunisták.
Mindenki benne akart lenni.
Óriási esélyük volt saját istállóra szert tenni.
Olyanok is voltak, akiknek igencsak kétes dolgok voltak a rovásán.
Ketten börtönbe is kerültek később.
Egy irdatlan pénzügyi válság kellős közepén voltunk.
A végletekig opportunisták voltak.
Aki csak eljött megnézni, mind a Hondától kért pénzt, hogy átvegye.
Ezért akarta a Honda inkább bezáratni,
mert tudták, hogy senki nem lesz képes ekkora elkötelezettséget vállalni.
Csakhogy mégis volt.
Ha úgy vesszük.
Az én ötletem volt a vezetőségi kivásárlás.
Bármi más alternatíva hiányában.
A Honda számára az, hogy harmadik fél helyett a vezetőség vásárolja meg...
Jogi Igazgató
...nem volt a normál ügymenet része,
úgyhogy nem volt könnyű meggyőzni őket, hogy ez is egy lehetőség.
Azt hiszem, az ő szemszögükből nézvést, érthető módon,
ez a kudarc jutalmazásának tűnt.
Hiszen nem voltunk sikeresek.
Igen ám, de nincs más ajánlatunk.
Vagy ez lesz, vagy felszámolják a csapatot.
És szerintem Ross volt a kulcsfigura.
Én nagyon megbízom Rossban.
Szóval ha Ross is benne van, neki hajlandó vagyok eladni a csapatot.
Azt hiszem, felelősséget éreztek irántam. És a munkatársak iránt is.
És belátták, hogy ez tisztességesebb eljárás,
mintha csak úgy bezáratják.
Megbeszéltem a feleségemmel.
Azt mondta: „A házat biztosítsd be, de amúgy tégy, amit akarsz.”
6 HÉT AZ ELSŐ VERSENYIG
A Honda F1-es csapata arculatváltásnak néz elébe.
Nemrég még a teljes bezárásától kellett tartani.
Most egy rangos csapattag úgy nyilatkozott,
hogy néhány hét múlva már rajthoz is állnak.
Valahogy meggyőzték a Hondát, hogy meggondolják magukat, és ráálljanak.
Százmillió dollárjukba került volna bezáratni.
Mi azt mondtuk: „Ne pazaroljátok el, semmi nem marad.
Ha engeditek, hogy megvegyük mi,
és adtok nekünk 90 millió dollár leállítási költséget,
csökkentett létszámmal továbbvinnénk a céget.
Minden felelősséget átvállalunk a munkatársakért.
Miért ne versenyeznénk egy évet, ha tudunk?”
Miért szokták mondani, hogy egyfontos csapat volt az önöké?
Mivel mikor megállapodtunk, a Honda igazgatójának egy fontot adtam,
hogy nyélbe üssük az üzletet.
A mai napig megvan neki.
- Megvan az egyfontos? - Meg.
- Itt van? - Igen.
- Szeretné látni? - Szeretném.
Szeretném látni az érmét, ami egy csapatot ért.
Ezt mindig magamnál tartom.
Eszükbe jutott egyáltalán, hogyan fogják elnevezni a csapatot?
Erről sokat vitatkoztunk.
Az én marketing-hozzájárulásom.
- A név? - A név.
Engem zavarba hozott az ötlet, de úgy tűnt, mindenki másnak tetszik.
Úgy is maradt, nekem pedig, bevallom, igen megtisztelő, hogy rólam nevezték el.
Arra az elképzelésre, hogy a családunk nevét viselje a csapat,
az első reakcióm az volt: „nem lehetne valami más?”
Ross Brawn Felesége
Hiszen még tesztelve sem volt az autó.
Nem tudni, hogy megbízható-e.
Hogy milyen gyors.
Mégis a nevüket viseli.
Mintha egy haver ráírná a nevét egy versenyautóra,
hogy mostantól ez egy GP-csapat.
Oké, ez ilyen egyszerű?
Pedig tényleg.
Ross most már csapattulajdonos.
Főnök.
Kolléga.
Igen, engem is meglepett.
Gondolta, hogy sikeres lehet?
Ross az a fajta ember,
akinek az egyik erőssége,
hogy nagyon előrelátóan tervez.
Hogy mi a teendő idén, mi lesz jövőre.
Mert a Formula–1-ben 12 hónap alatt nem lehet sikereket elérni,
talán még 24 hónap alatt sem, hacsak segítséget nem kap az ember.
A színfalak mögött hatalmas sürgés-forgás zajlott.
A színpadon állók mind segítségünkre voltak a csapatunk megmentésében,
úgy a magam, mint Ross és 700 munkatársunk nevében szeretném ezt megköszönni nekik.
A Formula–1 általam megélt történetében ez volt az első alkalom,
hogy minden istálló közösen összefogott, hogy megpróbáljon segíteni a kisebbeken,
és megadja Rossnak a lehetőséget, hogy megmentse, vagy eladja.
Ugyanakkor a legnagyobb problémája az, hogy milyen motort szerez be.
Márpedig ez nem kis probléma.
- Ez hatalmas probléma. - Úgy bizony.
Előbb a Hondához fordultunk, hogy:
„Megértjük, hogy ki akartok szállni ebből, de a motorotokat azért eladjátok nekünk?”
Erre kategorikus nemmel válaszoltak.
Biztosak vagyunk benne, hogy az egykori Honda-csapatnak igenis van jövője.
Mindenki drukkolt nekünk, hogy túléljük, motorunk viszont nem volt.
A Ferrari és a Mercedes is biztosított róla, hogy segítenek motort keríteni,
ám arról nem sokat tudtunk, hogy vajon egy Ferrari motor
vagy egy Mercedes egyáltalán befér-e.
A Ferrari nem győzhető le Ferrari motorral,
amint a közelükbe érsz, a tiéd egyszer csak gyengélkedni kezd.
A Mercedes-Benz már 25 éve a McLaren partnere volt.
A McLarennek kizárólagos joga volt a Mercedes motorokra,
hacsak hozzá nem járultak a kivételhez.
Martin Whitmarsh vezette a Formula–1-es csapatokat tömörítő FOTA nevű szervezetet.
Ő győzködte Norbert Haugot és a Mercedes igazgatótanácsát, hogy:
„Versenyben kell tartani ezt a csapatot. Ugyan adjatok már nekik egy motort.”
Azt mondta: „Nézd, nem szívesen teszem fel a kérdést,
de aggódik az igazgatótanács, hogy bebuktok,
még mielőtt fizetnétek.
Szóval milyen garanciákat vállaltok?”
Fizessetek előre!
- Utána adunk motort. - Mindenképp.
Azért nem így, de...
A Mercedes Motorsport-igazgatója
...udvariasan megkértem, hogy mielőbb fizessenek.
Ön adott volna motort saját maguknak?
Remélem, hogy igen.
De sosem lehet biztosan tudni, amíg a helyzet elő nem áll.
Mire megkaptuk a motort,
addigra már nem annyira volt egyszerű elkészülni az első futamig.
Az idénynek azon a pontján ilyet még csak elképzelni is iszonytató.
Jókora kihívások előtt álltunk,
mégis, azt hiszem, őszinte izgalom lett úrrá az egész szervezeten.
Hogy idáig eljutottunk, itt a lehetőség. Nem hagyjuk parlagon.
Totál összehozta az embereket, elképesztő volt a hangulat.
Kompozitillesztő
Egy igazán különleges csapat részének érezte magát az ember,
ahol számíthattunk egymásra, hogy mindenki megteszi, amit kell.
Gyakorlatilag két félből rakták össze.
A motort meg a sebváltót cipőkanállal kellett belepasszítaniuk az autóba.
Hat napon át három műszakban napi 24 órát dolgoztak az autón.
Bizony.
Olyat vittek véghez, amit addig még senki.
Sportigazgató
Másik gyártónak tervezett autóba új motort helyeztek.
Egészen elképesztő.
2009. MÁRCIUS 1.
ELSŐ SZEZON ELŐTTI TESZT
Mielőtt kipróbáltuk az autót,
mások már pályán teszteltek, ezt tudtuk.
Szimuláció alapján volt előrejelzésünk arról, hogy milyen köridőre számíthatunk.
Nem fért a fejünkbe, mit ronthattunk el,
mert a szimulátor szerint a miénk egy-másfél másodperccel gyorsabb volt,
mint amit a többiek Barcelonában elértek.
Mi persze nagyon szkeptikusan álltunk a gyár számszaki guruihoz, mondtuk, hogy:
„Hát nyilván elrontottátok a számolást.”
Persze, majd biztos mindenkire ráverünk két másodpercet.
Mire ők: „Oké, megint újraszámoltuk, így is mindenkinél gyorsabbak vagyunk.”
- „Tényleg?” - És ez kezdett elterjedni a gyárban.
Vajon nagyon elbaltáztunk valamit,
vagy valami igazi különlegességgel van dolgunk?
3 HÉT AZ ELSŐ VERSENYIG
Elvittük az autót beüzemelő tesztre Silverstone-ba.
Biztosan valami fergetegesen amatőr társulatnak néztünk ki.
Kábé olyan volt, mint egy táborozás.
Mielőtt másik csapatokkal tesztelték volna az autót,
maguk között kellett kipróbálniuk, nehogy leessen róla ez-az,
hogy lássák, úgy megy-e, ahogy kell.
Beindult. Kigurultam.
Láttam, hogy mindenkinek fülig ér a szája.
Szép pillanat volt, mert amikor végre láthattuk a pályán gurulni...
Jenson Button Versenymérnöke
...akkor hirtelen valósággá vált.
Semmi nem derült ki az autó teljesítményéről.
Csak úgy körözgettünk, de működött.
Eddig rendben van.
Teherautóra rakták az autót, és vitték is Barcelonába tesztelni.
Először Toyotán láttunk dupla diffúzort az első teszten,
meg a Williamsnél is.
Mikor végre leleplezték Ross autóját egy silverstone-i bejárató teszten,
a képek alapján, amiket láttunk...
Láttak róla képet? Hogy jutottak hozzá?
Kiszivárgott...
Láttuk rajta a dupla diffúzort.
MÁSODIK SZEZON ELŐTTI TESZT
Biztos nem nagyon tartottak tőlünk, miért is tették volna?
Nem passzoló motorral tákoltuk össze az autót, rég nem voltunk versenyképesek,
úgy sem, hogy hat hónapunk volt rá, nem hogy hat hetünk.
Nem néztünk ki különösebben fenyegetően, az biztos.
Mikor a Honda kiszállt, Ross Brawn és Nick Fry azt mondták:
„A vezetőség átveszi a vállalatot, így életben tudjuk tartani.”
Ön pedig eközben a Ferraritól átigazolt a Hondához,
majd egy független csapathoz...
Erőforrások nélkül.
Szponzoráció nélkül.
A beüzemeléskor mégsem volt ott.
Valóban nem.
Miért?
Mert addigra még nem volt meg a szerződésem.
Jensonnel azt hiszem, mindig is számoltunk.
Rubens az egyik lehetséges jelölt volt.
Nem volt szerződése.
Nem lekicsinylésből mondom, de ő olyan volt, mint egy pár kényelmes papucs.
Korábban dolgoztam már vele, pontosan tudtam, hogy jár az esze,
tudtam, hogy számíthatok rá.
De kecsegtető volt, hogy lézengtek ott még páran nagy szponzori szerződésekkel,
ők elég sok pénzt hozhattak volna a csapatnak.
De azt hiszem, sikerült rábeszélnem a többieket,
hogy Rubens igazán jó befektetés lesz.
A többi csapat már vagy hat napja tesztelt.
Emlékszem, Ross azt mondta nekem:
„Légy óvatos.”
Nem dúskáltunk a tartalék alkatrészekben.
Jenson kiment néhány körre, majd visszajött, és sorolni kezdte,
hogy nem jó az egyensúly, meg ez, meg az.
Mire mondtuk neki, hogy: „Oké,
de az egész teszten tiéd a második legjobb köridő,
pedig késve kezdtük, nem készültünk el.”
Én meg erre: „Micsoda?”
Aztán, ahogy kezdték ráigazítani az autót, az övé lett a leggyorsabb kör.
Szemlátomást kivételes autó volt.
Olyannyira, hogy egyes szerelők fogadásokat kötöttek rá.
Az elejétől kezdve gyorsak voltak,
és az összes többi csapatból mindenki, így én magam is, biztosra vettük...
Brawn eleve az utolsó pillanatban vette meg a csapatot.
Autóversenyző
Nincs semmi pénzük, úgyhogy szponzort kell találniuk.
Ezért meg kell mutatniuk, mennyire versenyképes az autó,
minden súlyt eltávolítottak belőle, hogy gyorsak legyenek.
A tesztteljesítményt övező elkerülhetetlen médiavisszhang miatt,
tudják, néhány pénzre pályázó csapat...
Vezérigazgató
...legfőbb célja csupán egyetlen gyors kört elérni.
A kvalifikációhoz persze igen jól jön egy gyors kör,
de a futamban már nincs nagy jelentősége.
Tényleg ennyire versenyképes?
Késésben vannak, pénzük sincs.
Ám belegondolva, ezt az autót kifejezetten a szabályokhoz fejlesztették.
Amint Ross betette a lábát,
elfelejtette a meglévő autót, csakis a következőre fókuszált.
A teletankolt autójuk gyorsabb volt, mint mások üzemanyag nélkül.
Hirtelen ráébredtünk, hogy ezek a srácok tényleg nagyon gyorsak.
Igaz, szponzorra vadásztak, de látszott a tempójából, meg ahogy a pályán mozgott,
hogy nagyon ott van.
Mikor látta, hogy mennyire gyorsak...
Én azt mondtam:
„Bármennyire is tisztelem Rosst, bármennyire is elismerem a tehetségét,
ilyen rövid idő alatt ennyire versenyképes autóval előállni azonban
mégis nagyon furcsának tűnik nekem.”
Szóval lehet, hogy fantasztikus jól kijátszották a szabályokat.
Szerencsésen rátaláltak a versenyképesség legjobb módjára,
vagy pedig valami nem egészen volt a szabályoknak megfelelő.
AUSZTRÁLIA
Lenyűgöző parádé várható itt, Melbourne-ben!
Tán óvást emelhettünk volna.
- Nem, szerintem bejutunk a Q2-be. - Oda be, igen.
Az volt az első futam...
akkor indult útjára a Brawn GP?
Bizony. Ott kezdődött csak igazán a történet.
A semmiből érkezett a csapatunk. Senki nem számított ránk.
Hétvégén tegyük szépen a dolgunkat. Ne gondoljuk túl.
Jók az esélyeink.
Tudják, a téli tesztelésből alig jutott valami,
mégis mindenki olyan higgadtnak tűnt, annyira megbíztak a csapatunk erejében.
Családias érzés volt.
Nagyon összehozott minket, amin együtt keresztülmentünk a télen.
Ahogy az már hagyományosan lenni szokott,
az új csapat a bokszutca lehető legtávolabbi végében kap helyet.
A Ferrari, a Red Bull, ezek a nagyágyúk a nagy kamionokkal, nagy placcokon,
hatalmas konténervárosokkal rázzák a rongyot.
Úgyhogy ettől még inkább úgy éreztük, hogy a sarokból kell kitörnünk.
Sok rácsodálkozást hozott az élmény,
hiszen magán a futamon konkrétan feleannyian dolgoztunk, mint addig.
Míg eddig a Honda húsz embere pátyolgatta a motort,
most valaki szólt, hogy nehogy túlmelegítsük.
És ennyi volt.
Esélytelenek voltunk,
nehéz leírni, milyen érzelmeket vált ez ki.
Autót építettünk a semmiből. Levágott végű alvázra csavaroztuk a motort.
Ilyet pedig nem szabad csinálni. Mégis kijutottunk Melbourne-be.
A túléléshez befektetésre volt szükségük.
Az egyik befektető, aki végül rá is került az autóra, Richard Branson volt.
Richard még véletlenül sem keresett meg.
Sok tekintetben vetélytársunk volt.
Richard a csapat tulajdonosa akart lenni.
Nem pedig pusztán szponzor.
Richard ajánlatot tett a Hondának, már viszonylag későn,
mint kiderült, közel sem olyan vonzót, mint a vezetőségi kivásárlás.
Azt hiszem, mindenképp Brawn akart a csapat tulajdonosa maradni.
Virgin Group-alapító
Szponzort, nem tulajdonost akart.
Kellett a pénz.
Ebben üzleti szempontból nyilván meglátta a lehetőséget.
Azt mondta, pár millióért mi lehetnénk a főszponzorok.
Konkrétan nem is írtunk alá semmit. Megbeszéltük, hogy majd Ausztráliában.
Nyomtattam Virgin Atlantic légitársaságos matricákat,
tetszett, ahogy ez a Ross-féle feltörekvő, esélytelen márka
óriásokkal szállt szembe.
Az öné a legcsinosabb kíséret, Richard.
- Nem panaszkodhatunk. - Ne is.
Szavunk se lehet.
Amint megjelent a paddockban, zűrzavar támadt.
Csodás volt. Remek sajtótájékoztatót tartott.
Mindenki figyelmét magára vonzotta.
Jó üzletet csinált,
mert egy viszonylag szerény szponzorációs csomagot vásárolt,
de azt hitték, övé a csapat.
Úgy tűnik, ez a Brawn GP nagyon gyorsan repül.
Nos, remélhetően az immár Virgin-autó tényleg szárnyra kap.
Briliáns időzítéssel érkezett.
- A megmentő. - Megmenteni minket, igen.
Mi nem egészen így szerettük volna tálalni,
mindenesetre hozott némi pénzt a konyhára.
A vasárnapi futamok előtt, szombaton mért köröket futnak az autók,
hogy eldöntsék a rajtpozíciókat.
IDŐMÉRŐ EDZÉS
A leggyorsabb autó indulhat legelölről, a pole-pozícióból.
A leglassabb pedig leghátulról.
- Füles mindenképp kelleni fog. - Oké.
Új idény, új szabályok, és ki tudja,
talán új sorrendet is láthatunk az első rajtkockáért vívott küzdelemben?
Ahogy mondani szokás, ilyenkor válik el a szar a májtól.
Azok után, amin keresztülmentünk, annak tudatában, hogy mi van a kezünkben,
rajtunk volt a sor, hogy mindent beleadjunk.
Odáig voltam, hogy ilyen autóban versenyezhetek,
ugyanakkor némi nyomás is járt vele,
mivel nem sok kilométert raktunk még az autóba,
és a versenyig vigyáznunk kellett rá.
Nem mondták, hogy ütközni tilos?
Az első futamra készültek, ugye?
És szóltak, hogy: „Menjetek gyorsan, srácok. De nehogy összetörjétek.”
Útközben győzzetek, de össze ne törjétek.
Miért ne, ennyire nem volt elég alkatrész?
Ez minden edzőkörre igaz volt.
Autóversenyzőként pedig nem erősségünk a finomkodás.
Tolod ahogy tudod, különben semmi vagy.
Eltoltuk a határig.
Button a célegyenesben, tudja, milyen időt kell elérnie.
Szép volt! Első rajtkocka.
Ez az!
Jenson Buttoné a pole-pozíció. Rubens Barrichello követi a rajtrácson.
Tudtuk, hogy gyors az autó, de azt nem, hogy ennyire.
Mindenki trükközik kicsit az üzemanyaggal, a kerekekkel, a motorral.
A teljes mezőnynél több üzemanyaggal mentünk az időmérőn.
Szép munka.
Megható volt ám.
Minden túlzás nélkül.
De tényleg egészen megrendítő volt
látni, hogy az első rajthelyig juttathatjuk az autót.
Hé, Richard, hol vannak a csajok?
Nem tudom.
Tudja, hogy utoljára 39 évvel ezelőtt fordult elő,
hogy egy új csapat az első futamán pole-pozíciót ért el? Csodás.
Mondhatom, rohadt mázlisták vagyunk. Ahogy felénk mondják.
Tényleg mázlisták voltunk.
Különösen nagy dolog ez nekünk, főleg ez után a borzalmas tél után.
Naponta jártunk meg mennyet és poklot.
Egyik nap úgy tűnt, versenyezhetünk, másik nap úgy, hogy nem.
Még nem itt van a vége, ugye. A verseny holnap lesz.
Rubens, mondja, milyen volt ez az érzelmi hullámvasút?
Pár hete még azt sem tudta, indulhat-e, erre most a rács elejéről rajtolhat.
Hát igen, nagyon hálás vagyok, hogy átélhetem ezt a pillanatot.
Ez az F1-nek is jó kis sztori, nekünk pedig pláne nagyon jó.
A vetélytársaink mind kiborultak.
Tudtuk, hogy óriási az érdeklődés az autó iránt.
Érdeklődésnek nevezné?
Igen, érdeklődésnek.
Átjött egy ferraris tag lámpával...
Barrichello Első Számú Szerelője
...lefeküdt a földre, hogy a dupla diffúzornál alánézzen.
Ross egyszer csak odasétált, megragadta az övcsatjánál fogva,
fölemelte a padlóról, mondott neki valamit olaszul, mire elment.
- Ne! - De.
- Jött a medve. - Bizony.
Megragadta az övénél fogva!
Igen, igen. Megfogta az övét, és annál fogva emelte fel,
és kedvesen emlékeztette, hogy nem így illik az ilyesmit.
Nem ildomos befeküdni mások dolgai alá, meg ilyenek.
Nem emelgetjük más szoknyáját.
Pontosan, ez a jó kifejezés.
Érezték már akkor, hogy óvást fognak benyújtani az autókra?
Igen.
1. VERSENY - AUSZTRÁL NAGYDÍJ 2009. MÁRCIUS 29.
Milyen lyuk van rajta, mi? Ezt nézd meg.
Általános izgalom lett úrrá a pilótákon.
Tudták, hogy nagyon rég óta most először úgy fest, jó autókat kaptak. Érezhetően.
Rubens!
El tudja hinni, hogy itt áll, a rajtrács elején?
Én eddig is el akartam hinni. Sokan vannak, akik...
Most, hogy megvan a megfelelő gép, ez a szezon az enyém.
Én nyerem a bajnokságot.
Elárulja, mit mondott a versenyzőinek?
Hogy ne ütközzetek össze.
Ott voltam Jenson mellett az első győzelmekor,
tudtuk, hogy milyen sokat jelentett neki.
És azt is, mennyire fájlalta, hogy aztán két évig nem nyert.
Tudtuk, mekkora lehetőség ez neki.
Jenson! Nos, most képes lesz rá?
Igen.
Buttont addig be nem váltott ígéretként...
Kommentátor, Korábbi Autóversenyző
...könyvelték el, azt hiszem.
A jó kvalifikáció után a verseny napján jelentkezik a nyomás.
De csak egyszer teszteltünk,
így nem volt makulátlan az egész, az autó, a tudásunk megbízhatóságába vetett hitünk.
Mert versenyt nyerni egész más tészta.
Nagyon ideges voltam a verseny előtt.
Egyre csak az elmúlt évek nehézségei jártak az eszemben.
Amit a csapattal átéltünk.
Erre most olyan autót vezetek, amiben mintha nem is tudnék hibázni.
Az új idény szezonnyitó versenyének élén:
Jenson Button és Rubens Barrichello.
A sportág történetében csak egyetlen csapatnak sikerült első versenyén
megszerezni a pole-pozíciót, majd aztán a futamgyőzelmet is.
Ilyen lehetősége nem sok embernek adódik, és nem akartam elszalasztani.
Tíz másodperc.
Elrajtolt a 2009-es melbourne-i futam!
Jenson Button kitör. Vettel is ott van!
Massa kívülről próbálkozik. Rosberg feljött harmadik helyre.
Button azonban tisztán halad előre.
A visszapillantóban láttam, hogy káosz van mögöttem.
Máris volt egy kis előnyöm.
Második helyről indul.
Kialszanak a lámpák.
Elrajtolt a 2009-es melbourne-i futam!
Jenson Button kezd! Barrichello borzalmasan rajtol.
Nem sikerült túl jól.
Nem, az első kanyarba tizedikként érkezett, majd megtáltosodott.
Irtózatosan kezd Barrichello. Teljes káosz az első kanyarban.
Brawnnak most aztán újra kell gondolnia a stratégiát,
mert ez nem megy valami jól.
Van valami sérülés a bal oldaladon.
Legjobb lenne kiállnod.
Tudod, hogy jó autóban ülsz. Hogy időt veszítesz.
Nagy a nyomás, hogy megnyerd, hiszen jó autóban ülsz.
Ettől az ember néha elvéti a fókuszt.
Letört az autó hátsó része, és letört az első szárny sarka is.
Átpréselte magát.
Dobogós helyért küzdöttem.
Button 2006-ban is első kockáról rajtolt, de csak nem jött össze neki igazán.
Akkor itt a tizedik helyen végzett.
De most mindent jól csinál, Vettellel cserélgetik a leggyorsabb köridőket.
Fékegyensúly megegyezik az időmérővel.
A csapat végig beszélt hozzám a versenyen, visszajelzést adtak, hogy milyen az autó.
Jenson Buttoné a futam leggyorsabb köre.
Ross Brawn taktikai lángész keze van a dologban?
Az egész csapat tudta, hogy Jensonnek esélye van a győzelemre.
Pár csapat bajban volt.
A McLaren teljesen elrontotta az autóját,
borzalmasan néztek ki.
A Ferrari is hasonlóan járt.
Tudom, a Formula–1-ben minden előny csak átmeneti lehet.
És elég egyetlen egy hibát elkövetni, az is nagyon ritkán fér bele.
Barrichello a bokszban. Kicserélik az orrát.
Abban a fázisban még nem működött teljesen összeszokottan a csapat.
Hosszú lett ez a kitérő. Jó sokat tankolnak bele.
Nem volt időnk gyakorolni a bokszkiállást.
Aki akkor tankolt nekünk, korábban még sosem csinált ilyet.
Na, ne már!
Atyaég. Ez bizony nem ment valami fényesen.
Hat másodpercet vesztettem az első kiállásnál és hetet a másodiknál.
Az tragédia lenne, ha emiatt nem érhetnénk el, amit reméltünk.
Javában a futam utolsó negyedében járunk.
Jenson most mintha nem menne annyira jó tempót ezeken a gumikon.
Robert Kubica BMW-je jött mögöttem
és Sebastian Vettel Red Bullja, és mindketten gyorsabbak voltak.
Mégpedig nem is kicsit.
Button előnye csak másfél másodperc Vettel előtt.
A célig tartó üldözésre számíthatunk.
Button a Brawn, Vettel a Red Bull, Kubica pedig a BMW színeiben.
Kubica kemény keverékkel jön, veszélyes lehet.
Mindig mondom a csapatnak: „A szerencse a lehetőségre váró felkészülés.”
Barrichello kerék kerék mellett Rosberggel,
a pálya távolabbi oldalán.
Barrichello csak úgy suhan.
Mikor előáll a lehetőség, ha nem mi élünk vele, valaki más fog.
Barrichello a negyedik helyen.
Kubica a harmadik, Vettel a második, Button az élen.
De épphogy csak másfél másodperc a különbség köztük.
Jensonnek most eszelősen igyekeznie kell.
Kubica szinte repül.
Ez a párharc dönti el a versenyt.
- Ott valami baj van! - Leszakadt.
Kubicának és Vettelnek is annyi! Már csak ez hiányzott.
Jenson Button most már szabadon száguldhat.
Barrichello felzárkózott a második helyre, kettős Brawn-győzelem.
Jenson Button átér a vonalon, leintik a kockás zászlóval.
Jenson Button újra győztes!
Kettős győzelem: Button és Barrichello. Micsoda eredmény!
Ez az!
Így ni. Szép volt, nagyon szép. Gyönyörű eredmény, Jenson!
Azelőtt még sosem éreztem ilyesmit a csapattársakkal.
Ezt a kapcsolódást.
Szenzációs, Jenson. Fantasztikus. Gratulálok. Megérdemled.
Olyan volt az a pillanat, hogy: „Megcsináltuk, baszki.
Idejöttünk, és megvertük az óriásokat.”
Kiszállnak az autóból Melbourne-ben, és az egész garázs megőrül, ez volt?
Bizony, totálisan.
Tudja, győzelemmel mutatkoztunk be
egy olyan autóval, ami kis híján el sem készült,
hát milyen csuda ez.
A legutolsó garázs lett a legelső.
Tisztára tündérmese.
El se hiszem, hogy tényleg sikerült.
Minden, ami addig történt,
egyszeriben napvilágra került.
Ott volt Ross a bokszfalnál, és elsírta magát.
Mi mindenen ment keresztül a csapatunk. Szenzációs.
Nem is tudom szavakba önteni.
A nagyfőnök így elérzékenyült, innen tudni, hogy valamit jól csináltál.
Jönnek be az autók.
A tömeg őrjöngésbe kezd.
Tapsvihart arattak, igaz?
Gyönyörű volt. Az egész bokszutca tudta, min mentünk keresztül.
Hogy milyen sokáig éltünk feszültségben, nyomás alatt.
Osztoztak abban az örömben, amit átéltünk aznap,
az egész F1 velünk örült.
Karrierem egyik legszebb pillanata.
Tényleg varázslatos volt. Varázslatos.
Mindent felölelt, ami addig megtörtént.
A rengeteg kemény munkát.
A mi csapatunk mindenkinél keményebben dolgozott,
mert a túlélésünkért küzdöttünk.
- Ők nyerték a futamot. - Igen.
Odajöttek Ausztráliába, és győztek.
- Igen. - Jöttek be a pályáról az autók.
A többi csapat is megtapsolta őket.
- Igen, de... - Az ő csapatuk
közben zokogott örömében.
Megcsinálták a lehetetlent. Belerakták a Mercedes motort az autóba.
Dupla diffúzorral álltak elő...
Sorolhatja napestig, akkor is az a válaszom, hogy túl messzire mentek.
A csapat, melynek mindenki drukkolt a túléléséért, most az életünkre tört.
Mindig jóindulattal álltak a Brawn GP-hez,
mindenki segített nekik megmaradni, ahogy csak tudott.
Ross pedig úgy fest, mint egy hatalmas medve, nagy bújós óriás,
akinek meg se fordul a fejében, hogy bármi kétes dolgot tegyen.
A színfalak mögött valójában mégis ő a legvérszomjasabb,
legkegyetlenebb vetélytárs, aki valaha az utunkba került.
A saját öreganyját is eladná, hogy megkaparintsa, amit akar.
Óvást nyújtottunk be, mert tisztázni szeretnénk,
hogy mi is erről az FIA álláspontja,
mert az új szabályozás egész koncepcióját
aláássa, tudják, ez a dupla fedeles hátsó diffúzor.
„Kard ki kard” lett belőle?
Mi az hogy, már fenték a kardokat.
A gyors népszerűségvesztés legjobb módja, ha nyerni kezd az ember.
Másik fázisba léptünk át.
Elmúlt az, amikor segítettek, hogy fennmaradhassunk.
Most az jött, hogy: „nehogy legyőzzenek minket”.
„Jó, hogy jöttök, de ne alázzatok már meg.”
Már 2009-ben a napnál is világosabb volt.
A legelső versenyüktől fogva,
hogy ég és föld a különbség, itt ez az autó a Mercedes motorral,
messzire nyúló hagyományok nélkül,
a csapatfőnökük azelőtt még sosem volt csapatfőnök,
és máris versenyképesek.
Mindannyian tudtuk, hogy valami szabálytalanság van a dologban.
Szóval az FIA rendben találta az autót?
Igen.
Miközben mindenki más szerint csaltak?
Igen.
A feliratot fordította: Speier Anna